דוח סיכום פרוייקט

**רוח הצוות:**

ערכי הצוות כפי שהוגדרו בתחילת הפרויקט:

"אנו כיחידים וכקבוצה שואפים ללמידה, התפתחות, ומצוינות ביצועית. אמונים על ערכי תקשורת, הוגנות, ושיתוף פעולה פורה בין חברי הקבוצה שיובילו להשגת המטרות המשותפות לאורך כל שלבי הפרויקט".

במהלך הפרויקט, למדנו והתנסינו בפיתוח אג'ילי לאורך איטרציות בהן התמחינו בהגדרת משימות ותכנון על פיהן,כתיבת דוחות ומימוש ממוקד על פי משוב לקוח. כמו"כ נחשפנו לסקר שמישות וסקר קוד ששידרגו את רמת הגימור של המוצר אותו פיתחנו.

כמו כן במהלך הפרוייקט למדנו לחלק את המשימות ביננו ומה זה בעצם עבודת צוות בצורה הנכונה.

מהניסיון למדנו שארגון ,סדר, וניהול נכון, חשובים מאד להשגת תוצר סופי.

בנוסף, במהלך כל הפרויקט העצמנו אחד את השני ולמדנו רבות אודות טכנולוגיות חדשות ושפות חדשות.

**טיפול בתקלות:**

נמצא בטופס נפרד "תיעוד המוצר" בעמוד הסבב האחרון.

**לקחים מהפרויקט:**

1. חשוב מאד ששלב התיכון יופיע לפני שלב הקידוד גם כאשר מדובר בפיתוח בשיטת אג'ילית. כמו"כ שלב התיכון צריך להיות ידוע ומוכר לכל המקודדים כדי שהאינטגרציה בשלבים המתקדמים תהיה פשוטה יותר.
2. כתיבת קוד מסוים יחד עם חברי הקבוצה תורמת הרבה מאד להבנת המוצר לפרטים ויכולת סיוע והחלפה בעת הצורך בתוך קבוצת הפיתוח , כמובן שזה לא תמיד אפשרי מבחינת הזמנים.
3. סקרים עם הלקוח הכרחי שיתבצעו כבר מהאיטרציה הראשונה בה מקודדים לטובת טיפול במקרי קצה שצפים,ותכנון נבון להמשך הפרויקט.

במהלך הפרוייקט עמדנו במטלות שהצבנו.

הצלחנו להתגבר על המכשולים שחששנו שיהוו בעיה להמשך הפיתוח כגון למידת השפות וסביבת הפיתוח ועמידה בזמנים.

כלים שנעזרנו בהם בלמידת השפות וסביבת הפיתוח הינם בעיקר אתרי אינטרנט ודוגמאות.

כמו כן בקשיים בהבנה נעזרנו גם אחד בשני.

העבודה מול הלקוח (בין אם המרצה/מתרגל ובין עם הלקוח ממש) שפכה אור חדש על הפרוייקט ועזרה לראות זוויות חדשות שלא הגענו אליהן בעצמנו. קיבלנו הערות והארות שעזרו ותרמו להמשך הפיתוח.

בפרויקט הבא, עקרונות ורעיונות בהם התנסינו בפרויקט זה יהיו מגובשים יותר ומוכרים יותר ולכן גם ייעשו באופן מיומן ומקצועי יותר. בסך הכללי נראה **שנשפר** את התהליך אך **אינו זקוק לשינוי.**

הרצאת האורח יכלה לתרום יותר במידה והייתה מתקיימת לפני משימת ה unit test.